***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2022-2023 нче уку елы)

**11 нче сыйныф**

**Үткәрү вакыты – 120 минут**

**Максималь балл – 52**

**I. Тестлардан дөрес җавапны билгеләгез.**

1. Җөмләдәге хәреф белән аваз саны туры килмәгән сүзне билгеләгез. **(2 балл)**

*Дөресне ялган бервакытта да җиңмәс.* (Мәкаль)

а) дөресне

**ә) ялган**

б) бервакытта

в) җиңмәс

2. Диалекталь сүзне билгеләгез. **(2 балл)**

а) протеза

ә) алпавыт

**б) җегет**

в) магистр

3. Парлы сүзнең икенче компонентын билгеләгез. **(2 балл)**

*Аз-*

**а) маз**

ә) баз

б) әз

в) күп

4. Җөмләдәге асыл сыйфатның дәрәҗәсен билгеләгез. **(2 балл)**

*Көзге буранда каенның җете сары яфраклары беренче булып оча башлый.* (М.Рафиков)

а) гади

ә) чагыштыру

**б) артыклык**

в) кимлек

5. Санның төркемчәсен билгеләгез. **(2 балл)**

8,2

**а) микъдар**

ә) чама

б) бүлем

в) җыю

6. Җөмләнең хәбәрен билгеләгез. **(2 балл)**

*Бер югалган вакыт яңадан кайтмас.* (Мәкаль)

а) югалган

ә) вакыт

б) яңадан

**в) кайтмас**

7. Кушма җөмлә компонентлары арасындагы бәйләүче чараны билгеләгез. **(2 балл)**

*Кеше биргән бүләкне кешегә бүләк итмә.* (Мәкаль)

**а) -гән**

ә) -не

б) -гә

в) көттерү интонациясе

8. Җөмләдәге иярчен компонентның мәгънә ягыннан төрен билгеләгез. **(2 балл)**

*Телең ни әйтсә, колагың шуны ишетер.* (Мәкаль)

а) иярчен вакыт җөмлә

ә) иярчен шарт җөмлә

б) иярчен урын җөмлә

**в) иярчен тәмамлык җөмлә**

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

[к], [г] – тел арты тартыклары. Синонимик рәттә иң еш кулланыла торган сүз доминанта сүз дип атала. Унбердән алып унтугызга кадәрге саннар – кушма саннар. Зат-сан белән төрләнә торган фигыльләр затланышлы фигыльләр дип атала. Чама саны предметның яисә затның исәбен якынча гына белдерә. Аергыч – исемгә, ә тәмамлык фигыльгә иярә. Теркәгечле тезмә кушма җөмлә компонентлары арасына өтер куела. Иярчен рәвеш җөмлә баш җөмләнең рәвеш хәле урынында килә.

**III. Гамәли-иҗади бирем.**

1. Текстны татар теленә тәрҗемә итеп языгыз. **(16 балл)**

*Ребята расположились на опушке леса. Одни побежали собирать хворост, другие рубили ветви для шалаша. Остальные разбирали вещи, вынимали съестное, котелки, кружки, ложки.*

*Между тем заря угасла. Смеркалось. Вот из лесу раздаются весёлые голоса. Ребята с увлечением раздувают первые искры огоньков. Дым от костра расстилается густой завесой, и скоро он разгорается. Весело забулькала в котелке вода.*

*Вскоре все отужинали и стали готовиться ко сну. Но не забывают они потолкаться, поспорить. А подниматься нужно с рассветом! Раздаётся команда: «Всем спать!» Лагерь быстро затихает.* (А.Зуев)

2. “Урман – безнең байлыгыбыз” дигән темага 12 җөмләдән торган бәйләнешле текст языгыз. **(12 балл)**